Държавен вестник, бр. 21, 2017 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  21
значен магистратът. Атестационната комисия 
изисква от органа, където е командирован 
атестираният магистрат, документи, статис-
тическа информация и попълнена част III от 
Единния формуляр за атестиране за периода 
на командироването.
Чл. 51. (1) Постоянните атестационни коми-
сии при апелативните прокуратури се състоят 
от 3-ма редовни членове и 2-ма резервни.
(2) За член на постоянните атестационни 
комисии може да бъде избиран прокурор с 
високи професионални и нравствени качества, 
с придобит статут на несменяемост, с поло-
жителна комплексна оценка „много добра“ 
от последното периодично атестиране, на 
когото през последните 5 години не е било 
налагано някое от дисциплинарните наказания 
по чл. 308, ал. 1, т. 3, 4, 5 или 6 от Закона 
за съдебната власт с влязло в сила решение. 
В състава на постоянната атестационна ко-
мисия не може да участва административен 
ръководител.
(3) Членовете на постоянните атестационни 
комисии се избират от събранието на проку-
рорите в съответната апелативна прокуратура 
и събранията на прокурорите в окръжните 
прокуратури в същия апелативен район из-
между прокурорите в съответната апелативна 
прокуратура.
(4) Мандатът на членовете на постоян-
ните атестационни комисии е две години. 
Те не могат да бъдат избирани за повече от 
два последователни мандата. Събранията за 
избор на членове на постоянни атестационни 
комисии по ал. 3 се провеждат не по-късно 
от 2 месеца преди изтичане на мандата.
(5) Мандатът на член на постоянна атеста-
ционна комисия се прекратява предсрочно при:
1. напускане на съответния орган на съ-
дебна власт;
2. налагане на дисциплинарно наказание 
по чл. 308, ал. 1, т. 3, 4, 5 или 6 от Закона 
за съдебната власт с влязло в сила решение;
3. назначаване на длъжност „администра-
тивен ръководител“. 
(6) При предсрочно прекратяване на ман-
дат, както и при невъзможност за изпълнение 
функциите на член на постоянна атестацион-
на комисия, се провежда общо събрание за 
избор на нов член на съответната постоянна 
атестационна комисия при условията и по 
реда на ал. 3. Мандатът на новоизбрания 
член е със срок до приключване на мандата 
на постоянната атестационна комисия.
(7) За периода като член на постоянна 
атестационна комисия участващият прокурор 
работи при намалена натовареност, но не по-
малко от 50 %, като участието в постоянна 
атестационна комисия се отчита и при атес-
тирането му. Натовареността на членовете на 
постоянната атестационна комисия се опре-
деля със заповед на съответния апелативен 
прокурор съобразно броя на предстоящите 
за извършване атестации на прокурори от 
съответните районни и окръжни прокуратури 
в рамките на мандата им.
Чл. 52. (1) Всяка постоянна атестационна 
комисия избира измежду своите членове 
председател.
(2) Отвод или самоотвод на член на по-
стоянната атестационна комисия може да 
се прави от атестирания прокурор или от 
член на постоянната атестационна комисия в 
3-дневен срок от уведомлението за откриване 
на процедура по атестиране при наличие на 
обстоятелствата по чл. 49, ал. 3 от настоящата 
наредба.
(3) По отвода/самоотвода се произнася 
административният ръководител. При уважен 
отвод/самоотвод на мястото на отвелия се 
член на постоянната атестационна комисия за 
конкретното атестиране встъпва резервен член.
Чл. 53. (1) Постоянната атестационна 
комисия извършва проверка на дейността 
на атестирания съобразно критериите и 
показателите, регламентирани в Закона за 
съдебната власт и настоящата наредба, кон-
статира, анализира данните, изготвя Единния 
формуляр за атестиране и прави предложение 
до Комисията по атестирането и конкурсите 
за комплексна оценка.
(2) Проверката се извършва в срок до 3 
месеца от получаване на уведомлението за 
откриване на процедура за атестиране от 
Комисията по атестирането и конкурсите.
Раздел ІV
Проверка на дейността на прокурор, сле-
довател, административен ръководител и 
заместник на административен ръководител
Чл. 54. (1) При провеждане на атестиране-
то Комисията по атестирането и конкурсите 
и постоянните атестационни комисии имат 
достъп до цялата информация относно атес-
тирания, извършват проверка на деловодните 
книги, протоколите за извършените проце-
суални действия, както и на постановените 
актове в периода на атестирането. Те могат 
да изслушат атестирания и да събират друга 
допълнителна информация по критериите за 
атестиране.
(2) Съответните административни ръководи-
тели предоставят незабавно на компетентните 
атестиращи органи необходимата информация 
за дейността на атестирания, а именно:
1. кадрова справка, ежегодни обобщени и 
мотивирани писмени становища от съответ-
ния административен ръководител на база 
изготвена част ІІІ от Единния формуляр за 
атестиране за всяка година, както и по от-
ношение на изпълнение на индивидуалния 
план за професионално развитие, ако такъв е 
разработен, с които атестираният се запознава;